ร้านตั้งอยู่บนถนนเลียบทางรถไฟ ขับเลยสถานีรถไฟหัวหินมาหน่อย ร้านอยู่ซ้ายมือ คนละฝั่งกะสถานีรถไฟ

ที่จอดรถ จอดริมถนนหน้าร้าน หรือเลยมาหน่อย ขวามือก้อมีช่องให้จอดอีก แต่อาจเสียค่าจอด ที่จอดค่อนข้างน้อย หายาก

ร้านสบายๆ ในบรรยากาศร่มรื่น ต้นไม้เยอะ เปิด 10.30 - 17.00 น.

ไก่ทอดโกศล ชิ้นละ 55 บาท จืดๆ ไม่รู้ลืมหมักรึเปล่า แต่ทอดได้ดี กรอบนอก นุ่มใน

ปีกไก่ยัดไส้ ชิ้นละ 65 บาท ยัดไส้พวกวุ้นเส้นกะไก่บดปรุงรส แต่รสชาติก้ออ่อนๆ ทอดมาดี เหลืองกรอบ ทานคู่น้ำจิ้มบ้วยเจี่ย

ขนมจีนน้ำยาไก่ (เล็ก) 60 บาท จานนี้เด็ดคับ รสจัดจ้านถึงเครื่องแกง

เคยมาทานแล้วครั้งนึงปีที่แล้วรู้สึกชอบมากกว่านี้ แต่รู้สึกครั้งนี้รสชาติอ่อนลง ราคาก้อแพงขึ้น ไก่ทอดธรรมดาชิ้นละ 55 บาท ชิ้นไม่ใหญ่ ส่วนตัวคิดว่าราคาค่อนข้างสูง

10/10/56